title: Pone ke mawakwikya (suterot)
text: Berpot wetce gaaropafa vestara va seltafo kusto zo envar, numen Célestine ( dum Virgilius ) zo vuidar enide va inyonu ivamu di zo remstayad isen nasmerlaf dakeleem di zo kabdunedid. Tire, edje tir xeyeyese koe widegama ke Normanda ( Le Mesnil-Roy ) dene Lanlaire warzaf unesikeem, pune va kote une kereleyene mali konak tanda koe yona loporafa kodia darpe setikereem is bruxa divrozar. Voxen anton awion kodia tid porafa kiren felisik loote tid mimbik. Arti bata koyara reme gruspera ke strabikeem, fonkaf belisik doon Célestine gwidon is jaxadason gorabater : « Beka drendik tir loeke krizaf, pune sometir lion dam porateldik. »